ปลูกต้นไม้ ปลูกธรรมะ อาสาฬหบูชา 2565 นำต้นไม้เวียนเทียน 23 กรกฎาคมนี้
นายธวัชชัย โตสิตระกูล กรรมการและเลขานุการมูลนิธิปลูกต้นไม้ ปลูกธรรมะ กล่าวว่า การจัดงานแสดงธรรมบรรยายชุด ปลูกต้นไม้ ปลูกธรรมะ อาสาฬหบูชา 2565 วันนี้นับเป็นส่วนหนึ่งในกิจกรรม ปลูกต้นไม้ ปลูกธรรมะ อาสาฬหบูชา 2565 ที่ได้เชิญพระราชญาณกวี จากวัดพระราม 9 กาญจนาภิเษก ,พระราชวัชรบัณฑิต จากวัดจากแดง และพระอาจารย์กฤช นิมมโล จากสวนธรรมประสานสุข มาบรรยายธรรม นอกจากนี้ ทางมูลนิธิ ร่วมกับสวนโมกข์กรุงเทพและองค์ภาคีที่เกี่ยวกว่า 20 หน่วยงาน มีความตั้งใจจัดกิจกรรมปลูกต้นไม้ปลูกธรรมะอาสาฬหบูชาในวันที่ 23 กรกฎาคมนี้ กับทางวัด 40 แห่งทั่วประเทศ ที่จัดให้มีการเวียนแทนด้วยต้นไม้ ส่งเสริมให้ประชาชนที่ร่วมเวียนเทียนนำกล้าไม้ไปปลูกทั้งที่บริเวณวัด หรือที่บ้าน เป็นต้น เพื่อเป็นการทำบุญอย่างหนึ่งตามที่พระพุทธเจ้ากล่าวสรรเสริญไว้ ประกอบกับช่วงนี้ ที่ประเทศไทยเผชิญกับปัญหาฝุ่นละอองขนาดเล็ก PM2.5 กระทบต่อประชาชน ซึ่งหากประชาชนส่วนมากมีทัศนะคติปลูกต้นไม้มากขึ้น เพิ่มพื้นที่สีเขียวให้แก่โลก สามารถจะช่วยลดปัญหาดังกล่าวได้และชะลอสภาวะโลกร้อนได้อีกด้วย เพิ่มพื้นที่สีเขียวให้แก่โลก รวมไปถึงมีผลต่อจิตใจของประชาชนให้จิตใจร่มเย็นหนึ่งในประชาชนที่ร่วมฟังบรรยายธรรมะ กล่าวว่า ขณะนี้ประเทศไทยพบเจอกับปัญหามลพิษ ซึ่งทุกคนมีส่วนที่จะช่วยกันโดยการปลูกต้นไม้จะเป็นหนึ่งทางที่ให้ลดปัญหาได้ ซึ่งธรรมะเข้ามามีส่วนร่วมเพื่อให้ทุกคนสร้างจิตสำนึกให้ร่วมกันช่วยดูแลโลกนอกจากนี้ ในงานยังได้เชิญแขกพิเศษ มาร่วมแลกเปลี่ยนพูดคุยและเล่าวิธีทำบุญด้วยการปลูกต้นไม้ ในหัวข้อ เจาะลึกวิธีทำบุญ บุญสไตล์รักษ์โลก ยิ่งปลูกยิ่งได้ ยิ่งดูแลยิ่งเจริญ เพื่อเสริมสร้างทัศนคติที่ดี